1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ/ ΠΑΡΑΤΗΡΗΣΕΙΣ |
| 1 | **Τεχνικές Προδιαγραφές Διασύνδεσης του Ολοκληρωμένου Πληροφοριακού Υποσυστήματος ΑΣΚΛΗΠΙΟΣΤΜ - Patient του Τμήματος Κίνησης Ασθενών και του Τμήματος Γραμματείας Εξωτερικών Ιατρείων, με Αδειοδοτημένο Λογισμικό Παροχής Ηλεκτρονικής Τιμολόγησης, Πιστοποιημένου Πάροχου Ηλεκτρονικής Διαβίβασης, Διαχείρισης και Αρχειοθέτησης Παραστατικών (Μεταβίβαση Ηλεκτρονικών Τιμολογίων προς παρόχους Υγείας).**1. **ΑΝΤΙΚΕΙΜΕΝΟ ΤΟΥ ΕΡΓΟΥ**

Σύμφωνα με την υπ’ αρίθμ **52445 ΕΞ 2023 ΚΥΑ** «Υποχρέωση υποβολής Ηλεκτρονικών Τιμολογίων από τους Οικονομικούς Φορείς» (**ΦΕΚ Β ΄2385/2023**), Άρθρο 1. καθορίζεται η υποχρέωση στους αναθέτοντες φορείς, του Δημόσιου και Ιδιωτικού Τομέα, που συνάπτουν και εκτελούν Συμβάσεις, να παραλαμβάνουν και να επεξεργάζονται Ηλεκτρονικά Τιμολόγια. Οι Οικονομικοί Φορείς υποχρεούνται να υποβάλουν Ηλεκτρονικά Τιμολόγια που είναι σύμφωνα με το Ευρωπαϊκό Πρότυπο έκδοσης Ηλεκτρονικών Τιμολογίων. Σύμφωνα με την περ. 2, παρ. δ., η ως άνω αναφερόμενη υποχρεωτικότητα αφορά λοιπές δαπάνες της Γενικής Κυβέρνησης που τιμολογούνται από την **1η.01.2025**.Με την υπ’ αρίθμ **182112 ΕΞ 2024 ΚΥΑ** (**ΦΕΚ Β ΄7088/2024**) τροποποιήθηκε η περ. δ΄ της παρ. 2 του άρθρου 1. της ανωτέρω αναφερόμενης ΚΥΑ (52445 ΕΞ 2023/04.04.2023 (ΦΕΚ Β ΄2385)), ως προς τον χρόνο έναρξης της υποχρέωσης υποβολής Ηλεκτρονικού Τιμολογίου, ως εξής:« Άρθρο 1, περ. δ, παρ. 2. Για λοιπές δαπάνες φορέων της Γενικής Κυβέρνησης, που δεν εμπίπτουν στο πεδίο εφαρμογής των ν. 4412/2016 ( Α΄147), 4413/2016 ( Α΄148) και 3978/2011 (Α΄137) και τιμολογούνται από την **1η.06.2025**».Βάσει των ανωτέρω προκύπτει ότι από **01.06.2025** το Γ.Ν.Α. «Η ΕΛΠΙΣ» (εφεξής Νοσοκομείο) έχει την υποχρέωση Έκδοσης Ηλεκτρονικών Τιμολογίων προς τους Ασφαλιστικούς Φορείς για τους οποίους εκδίδει Τιμολόγια για την παροχή Υπηρεσιών σε ασφαλισμένους τους. Σύμφωνα με την ΑΑΔΕ, η standard λειτουργικότητα E-invoicing, δεν μπορεί να υλοποιηθεί από οποιοδήποτε λογισμικό που μπορεί να χρησιμοποιούν οι φορείς (όπως το υποσύστημα του Τμ. Κίνησης Ασθενών και του Τμ. Γραμματείας Εξωτερικών Ιατρείων), παρά μόνο να διασυνδεθεί με αυτό και προκειμένου να αποφευχθούν διπλοκαταχωρήσεις και λάθη χειρισμού. Σε συνέχεια των ανωτέρω και προκειμένου να καταστεί δυνατή η έκδοση Ηλεκτρονικών Τιμολογίων από το Νοσοκομείο, απαιτείται η παροχή Υπηρεσιών από Πιστοποιημένο από την ΑΑΔΕ Πάροχο Υπηρεσιών Ηλεκτρονικής Τιμολόγησης και το Νοσοκομείο προέβη σε ενέργειες με τον πιστοποιημένο Πάροχο Δημοσίων Συμβάσεων (B2G/ Peppol) : «ΙΛΥΔΑ ΠΛΗΡΟΦΟΡΙΚΗ Α.Ε.».**Αντικείμενο** του έργου αποτελεί η Παροχή Υπηρεσιών του Αναδόχου για τη Διασύνδεση του Υποσυστήματος ΑΣΚΛΗΠΙΟΣΤΜ - Patient του Τμήματος Κίνησης Ασθενών και του Τμήματος Γραμματείας Εξωτερικών Ιατρείων του ολοκληρωμένου Πληροφοριακού Συστήματος του Νοσοκομείου (εφεξής ΟΠΣ), με το Αδειοδοτημένο Λογισμικό Παροχής Ηλεκτρονικής Τιμολόγησης του Πιστοποιημένου Πάροχου Ηλεκτρονικής Διαβίβασης, Διαχείρισης και Αρχειοθέτησης Παραστατικών (Μεταβίβαση Ηλεκτρονικών Τιμολογίων προς παρόχους Υγείας) «ΙΛΥΔΑ ΠΛΗΡΟΦΟΡΙΚΗ Α.Ε.». | ΝΑΙ |   |   |
| 2 | 1. **ΠΑΡΕΧΟΜΕΝΕΣ ΥΠΗΡΕΣΙΕΣ**

Ο Ανάδοχος έχει την υποχρέωση να παράγει ειδικό Λογισμικό προκειμένου να καταστεί δυνατή η Διασύνδεση του ΟΠΣ του Τμήματος Κίνησης Ασθενών και του Τμήματος Γραμματείας Εξωτερικών Ιατρείων του Νοσοκομείου μέσω των Webservices και Τεχνολογία API, που έχει δοθεί από τον Πιστοποιημένο Πάροχο Ηλεκτρονικής Τιμολόγησης «ΙΛΥΔΑ ΠΛΗΡΟΦΟΡΙΚΗ Α.Ε.» και για την υλοποίηση της δυνατότητας Ηλεκτρονικής Διαβίβασης, Διαχείρισης και Αρχειοθέτησης Παραστατικών - Μεταβίβαση Ηλεκτρονικών Τιμολογίων προς παρόχους Υγείας (ΕΟΠΥΥ, λοιπά Ασφαλιστικά Ταμεία).Η προσφερόμενη διασύνδεση θα πρέπει να έχει τα εξής χαρακτηριστικά:* 1. Να δίνει την δυνατότητα έκδοσης Ψηφιακών Παραστατικών και αποστολής τους απευθείας από το ΟΠΣ που χρησιμοποιεί το Νοσοκομείο και μέσω αμφίδρομης επικοινωνίας με την ΑΑΔΕ (παροχή δηλ. δυνατότητας σε πραγματικό χρόνο αποστολής πιστοποιημένων ηλεκτρονικών παραστατικών στους Παρόχους Υγείας - Ασφαλιστικά Ταμεία, πχ ΕΟΠΥΥ).
	2. Να διαβιβάζει σε πραγματικό χρόνο στην ΑΑΔΕ (ενημέρωση πλατφόρμας MyData), τα προς έκδοση ψηφιακά παραστατικά, για να λάβουν την απαραίτητη σήμανση Μ.ΑΡ.Κ. (Μοναδικό Αριθμό Καταχώρησης) και μέσω τεχνολογίας API και διασύνδεσης με το ΟΠΣ. Να Ελέγχει δηλ., να Σημαίνει και να Αυθεντικοποιεί κάθε φορολογική συναλλαγή του Νοσοκομείου και σύμφωνα με τις διατάξεις της ΑΑΔΕ (διαβίβαση της σύνοψης των παραστατικών, ενημέρωση Ηλεκτρονικών Βιβλίων και λήψη Μ.ΑΡ.Κ.).
	3. Η Ψηφιακή Σήμανση (Σήμανση και Αυθεντικοποίηση) των παραστατικών να υλοποιείται ως κείμενο αλλά και QR Code για την άμεση επαλήθευσή τους με Σάρωση.
	4. Να έχει τη δυνατότητα παροχής Ειδοποιήσεων (Προώθηση του Μ.ΑΡ.Κ. και της συμβολοσειράς αυθεντικοποίησης του παραστατικού στον εκδότη ή ενημέρωσή του για την αποτυχία διαβίβασης).
	5. Να έχει τη δυνατότητα Αρχειοθέτησης του Παραστατικού για το χρονικό διάστημα που ορίζει η Νομοθεσία ή επιθυμεί το Νοσοκομείο.
	6. Να έχει τη δυνατότητα διαχείρισης των παραστατικών σε περιπτώσεις Αστοχίας της Ηλεκτρονικής Τιμολόγησης (off line). Σύμφωνα με την κείμενη νομοθεσία (ΦΕΚ Α. 1035/2020), δεν νοείται η εκ των υστέρων της έκδοσης του παραστατικού η αυθεντικοποίηση αυτού. Ωστόσο, ειδικά για τα παραστατικά διακίνησης και τα τιμολόγια, στην περίπτωση αδυναμίας επικοινωνίας του Νοσοκομείου με τον Πάροχο, ή του Παρόχου με την ΑΑΔΕ, επιτρέπεται η χειρόγραφη ή η μηχανογραφική έκδοση αυτών. Στην περίπτωση αυτή, τα παραστατικά πρέπει να σημαίνονται με ειδική ένδειξη διαφοροποίησης του τρόπου έκδοσής τους, να τοποθετούνται σε ουρά στο λογισμικό του Νοσοκομείου (ΟΠΣ) και μετά την αποκατάσταση της διασύνδεσης, να αποστέλλονται στον πάροχο ως offline (με ειδικό πεδίο σήμανσης τρόπου έκδοσης μέσα στο μορφότυπο). Τα παραστατικά που εκδίδονται με σήμανση online, και προγενέστερη ημερομηνία δεν γίνονται αποδεκτά από το σύστημα.
	7. Να έχει την δυνατότητα εκτύπωσης των Ψηφιακών Παραστατικών.
	8. Να έχει την δυνατότητα παραγωγής πληροφοριακών αναφορών.
	9. Το εκδοθέν παραστατικό να τίθεται στη διάθεση του χρήστη σε ηλεκτρονική μορφή και σε εκτυπώσιμη μορφή.
	10. Σε κάθε παραστατικό που εκδίδεται από το ΟΠΣ, θα πρέπει να αναγράφεται η συμβολοσειρά Αυθεντικοποίησης, ο Μοναδικός Αριθμός Καταχώρησης (Μ.ΑΡ.Κ.), καθώς και το Αναγνωριστικό του παραστατικού, τα οποία θα μεταφέρονται βάσει της διασύνδεσης με τον Πάροχο και κατ’ επέκταση με την ΑΑΔΕ.
	11. Να έχει την δυνατότητα υποστήριξης τουλάχιστον τριών (3) χρηστών.
	12. Να έχει την δυνατότητα υποστήριξης τουλάχιστον πενήντα (50) πελατών.
	13. Να έχει την δυνατότητα έκδοσης τουλάχιστον τριών χιλιάδων (3.000) παραστατικών ανά οικονομικό έτος.
 | ΝΑΙ |   |   |
| 3 | 1. **ΕΜΠΙΣΤΕΥΤΙΚΟΤΗΤΑ**

Ο Ανάδοχος, χωρίς προηγούμενη γραπτή συναίνεση του Νοσοκομείου δεν επιτρέπεται να αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την εκτέλεση του παρόντος έργου, ούτε να κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη παρούσα Σύμβαση. Υποχρεούται δε να μεριμνά ώστε το προσωπικό του και κάθε συνεργάτης του να τηρήσει την ως άνω υποχρέωση.Σε περίπτωση αθέτησης της ανωτέρω υποχρέωσης του Αναδόχου, το Νοσοκομείο δικαιούται να απαιτήσει την αποκατάσταση τυχόν ζημίας με κάθε νόμιμο τρόπο και την παύση κοινοποίησης των εμπιστευτικών πληροφοριών.Ο Ανάδοχος οφείλει να τηρήσει πλήρη εμπιστευτικότητα και εχεμύθεια σε όποια πληροφορία περιέλθει σε γνώση του και αφορά προσωπικά δεδομένα ασθενών, εργαζομένων, συνεργατών, προμηθευτών του Νοσοκομείου και σύμφωνα με τον Γενικό Κανονισμό Προστασίας Προσωπικών Δεδομένων (ΓΚΠΔ – GDPR) 2016/679 της Ε.Ε. | ΝΑΙ |  |  |
| 4 | 1. **ΧΡΟΝΟΣ ΥΛΟΠΟΙΗΣΗΣ ΤΟΥ ΕΡΓΟΥ**

Ο Ανάδοχος οφείλει να διεκπεραιώσει όλες τις απαιτούμενες εργασίες της παρούσης εντός δέκα (15) ημερών από την έναρξη της Σύμβασης του έργου. Με τη πάροδο των (15) ημερών και την έναρξη της παραγωγικής λειτουργίας, η Συντήρηση – Τεχνική Υποστήριξη του έργου θα ενσωματωθεί στην ήδη υπάρχουσα Σύμβαση Συντήρησης – Τεχνικής Υποστήριξης του ΟΠΣ ΑΣΚΛΗΠΙΟΣΤΜ και με την τήρηση όλων των όρων αυτής. Στην ανανέωση του ετήσιου Συμβολαίου Συντήρησης – Τεχνικής Υποστήριξης θα υλοποιηθεί αναπροσαρμογή του Οικονομικού Αντικειμένου. | ΝΑΙ |  |  |
| 5. | **ΠΙΘΑΝΟ ΚΟΣΤΟΣ ΔΑΠΑΝΗΣ**Το πιθανό Κόστος του έργου διαμορφώνονται σύμφωνα με τον παρακάτω πίνακα

|  |  |  |
| --- | --- | --- |
| **Α/Α** | **ΠΕΡΙΓΡΑΦΗ ΥΠΗΡΕΣΙΑΣ**  | **ΣΥΝΟΛΙΚΗ ΠΡΟΫΠΟΛΟΓΙΣΘΕΙΣΑ****ΔΑΠΑΝΗ, ΧΩΡΙΣ ΦΠΑ** |
| **1** | Παροχή υπηρεσιών για την παραγωγή Λογισμικού Διασύνδεσης του υποσυστήματος ΑΣΚΛΗΠΙΟΣΤΜ - Patient του Τμήματος Κίνησης Ασθενών και του Τμήματος Γραμματείας Εξωτερικών Ιατρείων, με Αδειοδοτημένο Λογισμικό Παροχής Ηλεκτρονικής Τιμολόγησης, του Πιστοποιημένου Πάροχου Ηλεκτρονικής Διαβίβασης, Διαχείρισης και Αρχειοθέτησης Παραστατικών (Μεταβίβαση Ηλεκτρονικών Τιμολογίων προς παρόχους Υγείας) «ΙΛΥΔΑ ΠΛΗΡΟΦΟΡΙΚΗ Α.Ε.» | 3.600,00 € |
| **ΣΥΝΟΛΟ ΧΩΡΙΣ ΦΠΑ** | **3.600,00 €** |

 | ΝΑΙ |  |  |

Τα αναγραφόμενα στον πίνακα συμμόρφωσης, **στον οποίο περιγράφεται αναλυτικά το προσφερόμενο είδος** με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

**1.** Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

**2.** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

**3.** Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

**4.** Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΕΙΔΟΣ ΥΠΗΡΕΣΙΑΣ**  | **ΠΕΡΙΓΡΑΦΗ ΥΠΗΡΕΣΙΑΣ**  | **ΠΟΣΟΤΗΤΑ** | **ΤΙΜΗ ΧΩΡΙΣ ΦΠΑ** | **ΚΑΘΑΡΗ ΑΞΙΑ ΧΩΡΙΣ ΦΠΑ** | **ΦΠΑ** | **ΤΕΛΙΚΗ ΤΙΜΗ ΣΥΜΠΛ. ΦΠΑ** |
|  |  |  |  |  |  |  |  |

**ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

###

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

|  |  |
| --- | --- |
| ΠΡΟΣ(1): | **ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:  |
| Αναφερόμενοι στην πρόσκληση εκδήλωσης Ενδιαφέροντος με αριθμό………. για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42), β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα, γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48), δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής, ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166), στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ). τηρεί το σύνολο της ελληνικής Εργατικής κι Ασφαλιστικής Νομοθεσίας αποδέχονται ανεπιφύλακτα τους όρους της παρούσας πρόσκλησης,η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, τα προσφερόμενα είδη/υπηρεσίες καλύπτουν τις τεχνικές προδιαγραφές τις παρούσας πρόσκλησης, τα στοιχεία που αναφέρονται στην προσφορά είναι αληθή και ακριβή, παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση του διαγωνισμού, συμμετέχει με μόνο μία προσφορά στο πλαίσιο του παρόντος διαγωνισμού, τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα. |

Ημερομηνία: ……….20……

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.